
Szentendre Város Önkormányzat Képviselő-testületének

2023. szeptember 13-i üléséről készült jegyzőkönyvéből

8.
Előterjesztés az Interreg Magyarország – Szlovákia Program 2021-2027 a HUSK-2302 sz. felhívás – pályázatról

Előadó: Fülöp Zsolt polgármester
Szentendre Város Önkormányzat Képviselő-testületének

168/2023. (IX.13.) Kt. sz. határozata:
Szentendre Város Önkormányzat Képviselő-testülete úgy dönt, hogy

1. hatályon kívül helyezi a 149/2023. (VII.26.) Kt. sz. határozatát;
2. támogatja, hogy a Hamvas Béla Pest Megyei Könyvtár nyújtson be pályázatot az Interreg Magyarország – Szlovákia Program 2021-2027 tárgyban, „A szellemi örökség megragadása digitális könyvtári eszközökkel” címen, „A helyi örökség megőrzése” pályázati témában;
3. a pályázat megvalósítása érdekében maximum bruttó 62.500 euró saját forrást biztosít a pályázat által nem fedezett kiadások teljesítése érdekében;
4. felkéri a Polgármestert, hogy a határozat költségvetési hatását az Önkormányzat 2024. évi költségvetésének tervezése során vegye figyelembe.

Felelős: 1., 3., 4. pont: Polgármester


            2. pont: Hamvas Béla Pest Megyei Könyvtár igazgatója

Határidő: 1-3. pont: azonnal    


         4. pont: az Önkormányzat 2024. évi költségvetésének tervezése             
A végrehajtásért közvetlenül felelős: Pénzügyi Iroda, Hamvas Béla Pest Megyei Könyvtár Igazgatója

 K. m. f.

Fülöp Zsolt s. k.
dr. Schramm Gábor s. k.


polgármester
jegyző

Kapja:
1. Önkormányzati és Ügyfélszolgálati Iroda – irattár

2. A Képviselő-testület tagjai

3. Pénzügyi Iroda, Irodavezető – intézkedésre

4.  Hamvas Béla Pest Megyei Könyvtár, Igazgató – intézkedésre
5. Városfejlesztési és Vagyongazdálkodási Iroda, Pályázati ügyintéző - tájékoztatásul

Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2023. szeptember 14.
Simor Györgyné
jegyzőkönyvvezető

